મુંબઈઃ મહાત્મા ગાંધીની હત્યા પાછળ RSSનો હાથ હોવાના વિવાદિત ભાષણ આપવાના મામલે કોંગ્રેસ અધ્યક્ષ રાહુલ ગાંધીની મુશ્કેલી વધી શકે છે. આ મામલે ભિવંડીની એક અદાલતે રાહુલ ગાંધી વિરૂદ્ધ આરોપો નક્કી કર્યાં છે. કોર્ટે રાહુલ પર IPCની કલમ 499, 500 (માનહાનિ) અંતર્ગત આરોપો નક્કી કર્યાં છે. સુનાવણી દરમિયાન રાહુલ ગાંધીએ પોતાને નિર્દોષ ગણાવ્યાં અને કહ્યું કે આ મામલે હું દોષી નથી. આ દરમિયાન તેમની સાથે મહારાષ્ટ્રના પૂર્વ CM અશોક ચવ્હાણ અને અશોક ગેહલોત પણ હતા.